S-353/2013

Mál þetta, sem dómtekið var miðvikudaginn 19. júní 2013, er höfðað með ákæru, útgefinni 14. maí 2013, á hendur S-kk-þgf B-kk-þgf, kt. 000000-0000, Lyngheiði 15, Selfossi, fyrir eftirtalin brot framin á árinu 2012 og 2013.

I.

Fyrir umferðarlaga- og fíkniefnalagabrot, með því að hafa:

1. Aðfaranótt föstudagsins 17. ágúst 2012 ekið bifreiðinni OJ-086 undir áhrifum ávana- og fíkniefna og óhæfur til að stjórna henni örugglega (amfetamín í blóði 255 mg/ml og tetrahýdrókannabínól 1,6 ng/ml) og sviptur ökuréttindum austur Baugakór í Kópavogi við Vatnsendaveg, þar sem lögregla stöðvaði aksturinn við Tröllakór nr. 5.

2. Föstudagskvöldið 5. október 2012 ekið bifreiðinni OJ-086 undir áhrifum ávana- og fíkniefna og óhæfur til að stjórna henni örugglega (tetrahýdrókannabínólsýra í þvagi), sviptur ökuréttindum og notað farsíma án handfrjáls búnaðar, vestur Njálsgötu í Reykjavík, þar sem lögregla stöðvaði aksturinn við hús nr. 74, jafnframt á sama tíma haft í vörslum sínum 0,37 g af marijúana sem lögregla fann við leit undir sæti bifreiðarinnar.

3. Að morgni sunnudagsins 16. desember 2012 ekið bifreiðinni YT-552 undir áhrifum ávana- og fíkniefna og óhæfur til að stjórna henni örugglega (amfetamín í blóði 80 ng/ml MDMA 420 ng/ml, metamfetamín 75ng/ml og tetrahýdrókannabínól 14 ng/ml) og sviptur ökuréttindum af Eyrarvegi á Selfossi inn á Fossveg og þaðan inn Sóltún, þar sem lögregla stöðvaði aksturinn.

4. Aðfaranótt sunnudagsins 30. desember 2012 ekið bifreiðinni DE-728 undir áhrifum ávana- og fíkniefna og óhæfur til að stjórna henni örugglega (tetrahýdrókannabínól í blóði 9,9 ng/ml) og sviptur ökuréttindum frá Olís Arnarbergi á Selfossi inn á Suðurlandsveg, þar sem lögregla stöðvaði aksturinn.

5. Aðfaranótt sunnudagsins 10. mars 2013 ekið bifreiðinni KJ-407 undir áhrifum ávana- og fíkniefna og óhæfur til að stjórna henni örugglega (kókaín í blóði 180 ng/ml og tetrahýdrókannabínól í blóði 5,5 ng/ml) og sviptur ökuréttindum vestur Skipholt í Reykjavík, norður Traðarholt og síðan vestur Brautarholt, þar sem lögregla stöðvaði aksturinn.

6. Að kvöldi þriðjudagsins 19. mars 2013 ekið bifreiðinni DA-535 undir áhrifum ávana- og fíkniefna og óhæfur til að stjórna henni örugglega (amfetamín í blóði 465 ng/ml, kókaín 60 ng/ml og tetrahýdrókannabínól 2,3 ng/ml) og sviptur ökuréttindum suður Sæbraut í Reykjavík á móts við Skútuvog, þar sem lögregla stöðvaði aksturinn.

7. Að morgni þriðjudagsins 2. apríl 2013 ekið bifreiðinni MX-797 undir áhrifum ávana- og fíkniefna og óhæfur til að stjórna henni örugglega (amfetamín í blóði 320 ng/ml, kókaín 275 ng/ml og tetrahýdrókannabínól 1,02) og sviptur ökuréttindum á bifreiðaplani við Drekavelli 26 í Hafnarfirði, þar sem lögregla stöðvaði aksturinn.

Telst þetta varða við 1., sbr. 2. mgr., 45. gr. a, 1. mgr. 48. gr., sbr. 1. mgr. 100. gr., umferðarlaga nr. 50, 1987, sbr. 5. gr. laga nr. 66, 2006 og er varðar ákærulið I. 2, við 1. mgr. 47. gr. a, og 2. gr., sbr. 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

II.

8. Fyrir nytjastuld, umferðarlaga- og vopnalagabrot, með því að hafa aðfaranótt miðvikudagsins 6. febrúar 2013 í félagi við P-kk-þf Á-kk-þf S-kk-þf tekið bifreiðina AL-213 heimildarlaust frá verkstæði að Eirhöfða 11 í Reykjavík, en ákærði ók bifreiðinni AL-213 undir áhrifum ávana- og fíkniefna og óhæfur til að stjórna henni örugglega (kókaín í blóði 50 ng/ml og tetrahýdrókannabínól í blóði 6,6 ng/ml) og sviptur ökuréttindum um götur höfuðborgarsvæðisins, vestur Vesturlandsveg við Ártúnsbrekku, vestur Miklubraut, suður Háaleitisbraut við Austurver í Reykjavík, þar sem lögregla stöðvaði aksturinn, jafnframt á sama tíma átt og haft í vörslum sínum í bifreiðinni úðavopn (macebrúsa) og hafnaboltakylfu, sem lögregla fann eftir leit.

Telst þetta varða við 259. gr. almennra hegningarlaga nr. 19, 1940, 1., sbr. 2. mgr., 45. gr. a, 1. mgr. 48. gr., sbr. 1. mgr. 100. gr., umferðarlaga nr. 50, 1987, sbr. 5. gr. laga nr. 66, 2006, og c. lið 2. mgr. gr. og 4. mgr. 30. gr., sbr. 36. gr. vopnalaga nr. 16, 1998.

9. Fyrir vopnalagabrot, með því að hafa, aðfaranótt sunnudagsins 17. mars 2013, utandyra við veitingastaðinn Austur, Austurstræti 7 í Reykjavík á almannafæri haft í vörslum sínum hníf og höggvopn (stálhring), sem kærði bar á löngutöng hægri handar þegar lögregla hafði afskipti af honum, en hnífurinn fannst eftir leit á kærða eftir handtöku á lögreglustöðinni að Hverfisgötu.

Telst þetta varða við 1. mgr. og c. lið 2. mgr. 30., sbr. 36. gr. vopnalaga nr. 16, 1998.

10. Fyrir fjársvik, með því að hafa að morgni miðvikudagsins 27. mars 2013 tekið leigubifreiðina YZ-013 við bensínstöð Olís, Gullinbrú í Reykjavík án þess að geta greitt fyrir þjónustuna 5.750 krónur, en bifreiðinni var síðan ekið að lögreglustöðinni að Hverfisgötu í Reykjavík þar sem kærði var handtekinn.

Telst þetta varða við 248. gr. almennra hegningarlaga nr. 19, 1940.

Þess er krafist að ákærði verði dæmdur til refsingar, greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44, 1993 og 18. gr. laga nr. 66, 2006 og að 0,37 g af marijúana, sem lagt var hald á, verði gerð upptækt samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001 jafnframt að hnífur, höggvopn, úðavopn og hafnaboltakylfa sem hald var lagt á verði gert upptækt skv. 37. gr. vopnalaga nr. 16, 1998.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Í þinghaldi 19. júní sl. neitaði ákærði sök samkvæmt ákærulið I.1. Að því er varðar ákærulið I.2. neitaði ákærði að hafa verið óhæfur til að stjórna bifreiðinni og að hafa haft marijúana í vörslum sínum. Að því er varðar ákærulið II.8 neitaði ákærði að hafa gerst sekur um nytjastuld og að hafa haft hafnaboltakylfu í vörslum sínum. Að því er varðar ákærulið II.9. hafnaði ákærði því að stálhringur, sem hann hafði í vörslum sínum, sé höggvopn. Að öðru leyti játaði ákærði sök samkvæmt ákæru. Sækjandi lýsti því yfir í þinghaldinu að fallið væri frá þeim þáttum ákæru sem að framan greinir, í samræmi við játningu ákærða.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í desember 1991. Samkvæmt sakavottorði hlaut hann refsidóma 15. maí 2007 vegna hylmingar og 22. júní 2007 vegna þjófnaðar- og fíkniefnalagabrota, en ákvörðun refsingar var frestað skilorðsbundið. Með dómi Hæstaréttar Íslands 28. febrúar 2008 var ákærði dæmdur til fjögurra ára fangelsisrefsingar vegna þjófnaðar- og ránsbrota, auk nytjastuldar, umferðar- og fíkniefnalagabrota. Með dómi 9. maí 2008 var ákærða ekki gerð sérstök refsing vegna nytjastuldar og þjófnaðar. Hann var dæmdur 16. mars 2010 til 30 daga fangelsisrefsingar vegna þjófnaðar. Hann gekkst 10. nóvember 2011 undir viðurlagaákvörðun vegna umferðarlagabrota. Þá var ákærði 13. apríl 2012 dæmdur til 10 mánaða fangelsisrefsingar, skilorðsbundið í 3 ár, vegna ráns og umferðarlagabrots. Ákærði hefur rofið skilorð síðastgreinds refsidóms. Verður skilorðsdómurinn dæmdur upp og ákærða ákveðin refsing í einu lagi, sbr. 60. gr. og 77. gr. almennra hegningarlaga. Ákærði er í máli þessu sakfelldur fyrir ítrekuð umferðarlagabrot, vopnalagabrot og fjársvik. Þykir refsing ákærða hæfilega ákveðin fangelsi í 14 mánuði.

Ákærði er sviptur ökurétti í 4 ár frá birtingu dómsins að telja.

Hnífur og úðavopn eru dæmd upptæk, samkvæmt lagaákvæðum sem í ákæru greinir.

Ákærði greiði þóknun skipaðs verjanda síns, S-kk-ef K-kk-ef K-kk-ef hdl., 87.850 krónur að meðtöldum virðisaukaskatti. Ákærði greiði 885.218 krónur í annan sakarkostnað.

Af hálfu ákæruvaldsins flutti málið H-kvk-nf S-kvk-nf P-kvk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, S-kk-nf B-kk-nf, sæti fangelsi í 14 mánuði.

Ákærði er sviptur ökurétti í 4 ár frá birtingu dómsins að telja.

Hnífur og úðavopn eru dæmd upptæk.

Ákærði greiði þóknun skipaðs verjanda síns, S-kk-ef K-kk-ef K-kk-ef hdl., 87.850 krónur og 885.218 krónur í annan sakarkostnað.

R-kvk-nf H-kvk-nf